NaiveNeuron/SloPal huggingface dataset:
J. Rusnák, poslanec: (2002-02-05):
J. Migaš, predseda NR SR: Panie poslankyne, páni poslanci, najprv budeme hlasovať o procedurálnom návrhu pána poslanca Cupera. Premiér je prítomný, pán minister zahraničných vecí je tiež na ceste na rokovanie Národnej rady k tomuto bodu, ibaže sa posunulo hlasovanie, čiže za chvíľu bude pán minister prítomný, ale aj tak, nie je to povinné, aby tu sedeli všetci členovia vlády, ale o procedurálnom návrhu pána poslanca Cupera dávam hlasovať. (Ruch v sále.) Hlasujeme. Hlasujeme o návrhu pána poslanca Cupera. Najprv hlasujeme o návrhu pána poslanca Cupera, aby bol prítomný pán minister zahraničných vecí a pán minister vnútra. Hlasujeme. (Hlasovanie.) (Potlesk.) Prítomných je 97 poslancov, za 50, proti 15, zdržalo sa 25, nehlasovali 7. Panie poslankyne, páni poslanci, prerušujem rokovanie Národnej rady k tomuto bodu a žiadam, aby bolo oznámené pánu ministrovi zahraničných vecí a pánu ministrovi vnútra, aby sa dostavili na rokovanie Národnej rady. Prosím? (Hlasy v pléne.) Dobre, čiže odhlasujeme... Hlasujeme o procedurálnom návrhu pána poslanca Rusnáka a potom preruším rokovanie, aby prišli členovia vlády, tak ako rozhodla Národná rada, potom budeme pokračovať v rokovaní. Nech sa páči, návrh pána poslanca Rusnáka, aby sme podľa § 29a rokovacieho poriadku skrátili rozpravu k tomuto bodu na 12 hodín. Prezentujme sa a hlasujme o tomto bode. Hlasujeme. Tento návrh je mimo SMK, aby som upresnil, návrh pána poslanca Rusnáka. Hlasujeme, hlasujeme, aby rozprava bola podľa § 29a, čiže trvala najdlhšie 12 hodín. Hlasujeme. (Hlasovanie.) Prítomných je 101 poslancov, za 52, proti 42, zdržali sa 4, nehlasovali 3. Panie poslankyne, páni poslanci, konštatujem, že tento návrh pána poslanca Rusnáka sme schválili. Panie poslankyne, páni poslanci, teraz by sme uskutočnili procedúru, ktorá je v súlade s § 29a a potom by sme počkali na členov vlády a pokračovali v rokovaní. Pán poslanec Jarjabek, procedurálny návrh, nech sa páči.
Kolesík, Andrej, poslanec NR SR (2012-07-26):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Dajte, prosím, hlasovať.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme o návrhu zákona ako celku. (Hlasovanie.) Prítomných 143 poslancov, za 123, proti 1, 19 sa zdržali hlasovania. Návrh sme schválili. Ďakujem aj pani ministerke. Teraz budeme hlasovať o bode 40 nášho programu, a to v druhom čítaní o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 660.) Pán poslanec Antal, ako spravodajca máte slovo a môžte uvádzať jednotlivé hlasovania. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 660.)
M. Číž, podpredseda NR SR: (2007-02-06):
Teraz dávam slovo predsedovi navrhnutého gestorského výboru, výboru pre kultúru a médiá, pánovi poslancovi Minárikovi, aby uviedol spravodajskú správu.
Pellegrini, Peter, podpredseda NR SR (2020-05-13):
S reakciou na faktické pán poslanec Saloň.
Blanár, Juraj, poslanec NR SR (2013-09-06):
Vážená pani poslankyňa, nepáči sa mi, a musím to otvorene povedať, váš dvojaký meter. Keď vy ste predkladali ako ministerka do tohto parlamentu zákony, ktoré prešli normálnym pripomienkovaním, tak ako sa legislatívny proces má robiť, a sme to my kritizovali, tak ste hovorili, že všetko je v poriadku. Dnes zrazu sa vám toto nepozdáva. Tento zákon prešiel normálnym medzirezortným pripomienkovým konaním a vy vyčítate, že tu nebolo diskusia. Dokonca vyčítate pánovi ministrovi to, že nedáva priestor politickým stranám a iným, aby sa vyjadrili. To, že povedal, že tu v parlamente je pripravený na diskusiu, tým povedal jasne, že všetky politické strany majú možnosť práve tu v parlamente o tom rozprávať. Čiže z vašej strany je to naozaj dvojaký a nijaký iný, len politický dôvod. A trošku ma prekvapuje, vy ste bývalá ministerka spravodlivosti, ako bývalá ministerka spravodlivosti môže povedať niečo také, že tu beží prezidentská kampaň? Prečítajte si zákon o prezidentských voľbách, prosím vás. Vy hovoríte o niečom, čo je neoficiálne, akože je oficiálne? Už týmto spochybňujete vaše vystúpenie, čo ste teraz povedali. A dokonca ste povedali aj to, že nebodaj už dopredu prejudikujete, že tento zákon bude retroaktívny, čo takisto nie je pravda. A vy to veľmi dobre viete, že tento zákon bude aktívny až odvtedy, keď nadobudne účinnosť. Čiže naozaj je to z vašej strany neúprimné a, musím aj povedať, neodborné, čisto politické a možno aj nahnevanosť v tom, že vy ste neboli schopní počas vašej vlády urobiť taký kompromis, o ktorom ste len rozprávali, že treba urobiť, jeden volebný kódex. My ho predkladáme a poďme o ňom normálne diskutovať, pani poslankyňa, nie politizovať, ako vy ste povedali. (Potlesk.)
Laššáková, Jana, podpredsedníčka NR SR (2013-10-17):
Pán spravodajca, zaujmite miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hlina. Končím možnosť prihlásiť sa do rozpravy ústne. Nech sa páči, pán poslanec.
Šefčík, Marek, poslanec NR SR (2020-09-29):
Ďakujem za slovo. Pán predsedajúci, v rozprave k návrhu zákona vystúpilo 25 poslancov. Pozmeňujúce návrhy podali pani poslankyňa Záborská a pani poslankyňa Cigániková. Súčasne pani poslankyňa Záborská požiadala vyňať z informácie na samostatné hlasovanie body 5, 8 až 11 a pani poslankyňa Cigániková požiadala vyňať z informácie samostatné hlasovanie body 1, 2, 4, 8 až 11. Aby sme mohli hlasovať o pozmeňujúcich návrhoch predložených dnes v rozprave, pán predsedajúci, dajte najskôr hlasovať o skrátení lehoty podľa § 83 ods. 4 zákona o rokovacom poriadku.
Paška, Pavol, predseda NR SR (2012-06-27):
Hlasujeme. (Hlasovanie.) 138 prítomných, 125 bolo za, 10 sa zdržalo, 3 nehlasovali. Návrhy sme schválili. Pán poslanec Miškov bude uvádzať teraz v prvom čítaní hlasovanie o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách . Je to tlač 83.
Grendel, Gábor, podpredseda NR SR (2021-10-05):
Ďakujeme, pán poslanec. Teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Ľubomírovi Vážnemu.
Osuský, Peter, poslanec NR SR (2014-11-09):
Ďakujem pekne, pani predsedajúca. No, bilancujúc tlačovú besedu premiéra, musím povedať, že je škoda, že tlačové besedy premiér neabsolvuje v rokovacej sále. Premiér by nám a vlastne i svojim straníkom mohol smelo do očí povedať, že sme opití, respektíve na radu kolegu Jarjabka, že sme prinajlepšom aspoň len sfetovaní. Pokiaľ ide o ďalšie, v talóne mu ešte ostáva riziko, že opozícia je ovládaná scientológmi. A pravdou je, že Tom Cruise bol v tejto rokovacej sále dnes len o niečo kratšie ako premiér. Musím povedať, že ak by sa našli dokonca i takí, ktorí nie sú ani opití, ani sfetovaní a rezistentní voči bludu scientologickému, každopádne hrozí, že sú úžerníkmi. A keď už ani to nie, tak majú rozum zatienený ópiom ľudstva spôsobeným birmovkou. Preto to hovorím, lebo náš premiér je etalón pravdomluvnosti. A ak on predsa o nás povie, že sme opití alebo inak opojení, tak to inak proste nemôže byť a k tomu nám dopomáhaj pánboh.
Pellegrini, Peter, podpredseda NR SR (2020-07-09):
Pán poslanec Šefčík,
Grendel, Gábor, podpredseda NR SR (2021-01-12):
Ďakujem, pán poslanec, prosím, zaujmite miesto pre spravodajcov. Otváram rozpravu o tomto bode programu. Do rozpravy som dostal tieto písomné prihlášky: pani poslankyňa Zemanová za poslanecký klub SaS. A potom páni poslanci Schlosár a Mazurek. Ale ako prvý sa do rozpravy prihlásil pán poslanec Dostál ako spravodajca, takže máte slovo, pán poslanec, nech sa páči.
D. Lipšic, podpredseda vlády a minister spravodlivosti SR: (2005-06-21):
- Prvým je potreba zabezpečiť implementáciu čl. 7a našej ústavy, ktorý zaväzuje Slovenskú republiku podporovať národné povedomie a kultúrnu identitu Slovákov žijúcich v zahraničí, podporovať ich inštitúcie zriadené na dosiahnutie tohto účelu a vzťahy s materskou krajinou. V súlade s terminológiou obsiahnutou v ústave sa na mieste doterajšieho pojmu „zahraničný Slovák“ zavádza ústavný pojem „Slovák žijúci v zahraničí“. - Druhou zásadnou zmenou je rozšírenie okruhu osôb, ktoré sú považované za Slovákov žijúcich v zahraničí a upustenie od systému vydávania preukazov zahraničným Slovákom. Podľa navrhovaného zákona sa za Slováka žijúceho v zahraničí považuje štátny občan Slovenskej republiky, ktorý nemá trvalý pobyt na jej území a žije v zahraničí. Vychádzame z presvedčenia, že štátno-občiansky vzťah je dostatočne silným vzťahom na to, aby Slovenská republika podporovala osoby, ktoré žijú v zahraničí a udržiavajú si štátne občianstvo Slovenskej republiky. Navrhujeme tiež upustiť od systému preukazov. Zákon by mal ustanoviť, ktoré osoby sú ex lege považované za Slovákov žijúcich v zahraničí bez toho, aby bolo potrebné tento status následne potvrdzovať vydaním preukazu. - Poslednou zásadnou oblasťou zmien je zjednotenie výkonu štátnej správy z tejto oblasti, ktorá je na jednotlivých ministerstvách, na Úrad vlády Slovenskej republiky. Predpokladá sa zjednotenie personálnych, finančných a ďalších materiálnych zdrojov do jedného orgánu na účel dosiahnutia vyššej efektivity pri výkone starostlivosti o Slovákov žijúcich v zahraničí. Pani poslankyne, páni poslanci, dovoľujem si vás požiadať o podporu návrhu zákona a o jeho posunutie do druhého čítania. Ďakujem, pán predsedajúci.
Laurenčík, Milan, podpredseda NR SR (2020-07-15):
Ďakujem. Pán podpredseda, na vaše vystúpenie evidujem dve faktické poznámky. Pán poslanec Miroslav Suja.
Bugár, Béla, podpredseda NR SR (2019-09-24):
Ďakujem. Otváram rozpravu. Do rozpravy som dostal jedinú písomnú prihlášku pána poslanca Drobného a ešte predtým, samozrejme, pán navrhovateľ. Pán poslanec Kecskés, nech sa páči, máte slovo.
Laššáková, Jana, podpredsedníčka NR SR (2014-11-09):
Pán poslanec Kéry, nech sa páči.
Blanár, Juraj, podpredseda NR SR (2022-03-24):
Pán minister, nech sa páči.
Danko, Andrej, podpredseda NR SR (2023-11-28):
Na vystúpenie pána poslanca tri faktické. Súčasne vám oznamujem, že na 17.00 hod. pán predseda Národnej rady zvoláva poslanecké grémium. Pán poslanec Matovič, nech sa páči.
Vons, Peter, poslanec NR SR (2022-10-05):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Grendel, Gábor, podpredseda NR SR (2023-05-17):
Ďakujeme za informáciu. Prerušujem rokovanie o tomto bode programu. Ďalším bodom je druhé čítanie o návrhu poslanca Martina Čepčeka na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov. Návrh zákona je uverejnený ako tlač 1447, správa výboru má tlač 1447a. Dávam slovo pánovi poslancovi Martinovi Čepčekovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov , tlač 1447.)
Pčolinský, Peter, podpredseda NR SR (2023-06-28):
Pán poslanec Šeliga?
Laššáková, Jana, podpredsedníčka NR SR (2013-12-05):
S procedurálnym návrhom, pán poslanec Hlina, nech sa páči.
Fecko, Martin, poslanec NR SR (2011-02-08):
Keďže sme hlasovali o všetkým bodoch spoločnej správy a mám splnomocnenie gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní ihneď.
Laurenčík, Milan, podpredseda NR SR (2021-02-03):
Pani poslankyňa, dovolím si vás prerušiť, zrejme to ešte máte nadlho.
Kondrót, Maroš, poslanec NR SR (2018-10-17):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Krúpa, Juraj, poslanec NR SR (2024-01-08):
Ďakujem, pán predsedajúci. Pán kolega Vančo, upozornili ste na niekoľko zaujímavých momentov a dôležitých pri diskusii o tomto návrhu zákona, alebo už ho akokoľvek chceme nazvať, nechcem byť hrubý alebo sarkastický. A to je práve ten moment, že tu naozaj chýbala diskusia. A tu diskusia ani neprebieha, my sa k nemu vyjadrujeme, my ho kritizujeme, rozoberáme ho do detailov na šrôbky a vidíme, ako je zlý, ako je zle nastavený, ako je účelový a tak ďalej. Ale čo je najhoršie, keď si spomínate, tak pred voľbami sa hovorilo, že ako bude k tomu veľká, široká diskusia odborníkov a tak ďalej, a jediné, čo sme zažili, bolo vyjadrenie nejakého Burdu a bola z toho právna haraburda. Ďalšiu vec, ktorú ste tu spomenuli, boli práve tie nízke hranice či už v Rakúsku, alebo v Nemecku za trestné činy korupcie a podobne. Áno, sú to krajiny, kde je tá korupcia nízka, a nehovorím, že tam nemajú korupciu a škandály, veď bývalý premiér alebo kancelár Kurz a iný a tak ďalej, čiže áno, ale predsa len sú nie tak zamorení korupciou ako u nás na Slovensku, s tým, že presne ste poukázali, že v Nemecku sa začína tá korupcia zdvíhať, tak začínajú aj, aj riešiť práve legislatívne úpravy takým spôsobom, aby aj trestné sadzby za korupciu boli zvyšované, zatiaľ čo u nás je to pliaga a máme polku vlády, ktorá je obvinená z korupcie, tak si ich ide znížiť tieto sadzby, aby náhodou, keby náhodou, tak aby sa im to vyhlo. No a, samozrejme, obmedzenie bezpečnosti, mňa zaujíma jedna vec, máte napríklad že domy v hodnote 30-tisíc eur niekde na východe, kde bolo zemetrasenie, to akože to sú voli... (Prerušenie vystúpenia časomerom.)
Liba, Peter, poslanec NR SR (2021-03-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 30. apríla 2021 a v gestorskom výbore do 3. mája 2021.
Laurenčík, Milan, podpredseda NR SR (2021-09-29):
Pán poslanec...
Laššáková, Jana, podpredsedníčka NR SR (2012-08-02):
Pani podpredsedníčka Jurinová, nech sa páči.
Krajčí, Marek, minister zdravotníctva SR (2021-01-14):
Ďakujem pekne. Vážený pán, vážené kolegyne, kolegovia, dovoľte, aby som v zmysel rokovacieho poriadku ako predkladateľ tohto zákonu požiadal o opätovné otvorenie rozpravy.
Viskupič, Marián, poslanec NR SR (2021-05-04):
Vážený pán predsedajúci, v rozprave vystúpil jeden poslanec, ja, a podal som jeden pozmeňujúci návrh. Pán predsedajúci, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Grendel, Gábor, podpredseda NR SR (2020-12-10):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Nie. Prerušujem rokovanie o tomto bode programu. A prerušujem rokovanie tejto schôdze Národnej rady do budúceho štvrtka 17. decembra, kedy sa vidíme o 9.00 hodine ráno. (Prerušenie rokovania o 15.28 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 72
Vášáryová, Magdaléna, poslankyňa NR SR (2011-03-23):
Ďakujem veľmi pekne, pán predsedajúci. Toľko slov treba na obhajobu veľmi nepríjemnej a Slovensku veľmi poškodzujúcej novely zákona, tlačového zákona, ktorú prijala predošlá koalícia. Tlačový zákon je skrátka jedným z najsledovanejších indikátorov kvality demokracie. Tak to je prvé, lebo pretože prvé, čo urobí autoritárska alebo k autoritatizmu smerujúca vláda, prvý krok, ktorý urobí je, že sa snaží obmedziť slobodu slova a zastrašiť novinárov, zastrašiť vydavateľov. Nakoniec, vidíme to dnes a denne na východ od nás, dostatočne. Ja by som sa veľmi divila, keby Rada Európy, OBSE, demokratické vlády členských štátov Európskej únie a Spojených štátov, Kanady tak zle prečítali tú novelu a vôbec nepochopili, keď protestovali proti nej, o čo ide. Myslím si, že tieto vlády a tieto organizácie veľmi dobre pochopili o čom v tejto novele, za ktorú ste vy, pán kolega, hlasovali, ide. Nakoniec, ak ste chceli ten veľký tlačový zákon, mohli ste ho pripraviť, bolo dostatok, štyri roky, času. Ja si myslím, že pre mňa je jedna vec dôležitá, (hoci viem si predstaviť, že by sme mali tlačový zákon aj bez práva na odpoveď, lebo mne oprava stačí, tak ako v mnohých iných zákonoch európskych krajín), že už predmetom práva nebude odpoveď na akékoľvek skutkové tvrdenie. Aj nepravdivé. To, čo bolo a proti čomu som protestovala v minulom období pri prijímaní tohto zákona. Áno, my budeme potrebovať ešte modernizovať tento zákon, pretože budeme potrebovať sa vysporiadať s novými médiami a... (Prerušenie vystúpenia časomerom.)
Jurinová, Erika, podpredsedníčka NR SR (2013-05-24):
Pán poslanec Hlina. Takže nevyužije svoju možnosť. S reakciou pán poslanec Mikuš.
Hargaš, Ján, poslanec NR SR (2024-02-08):
Je to procedurál, dobre, dobre. (Povedané so smiechom.) To je asi také vysvetlenie, ako to, že tretí pozmeňovák pán Gašpara sa musel predložiť, pretože chyba tlačiarne. Naozaj, pán Gašpar, povedal by som, že viac som od vás čakal ako takúto výhovorku, že neviem si predstaviť úplne, že čo tá tlačiareň porobila, keď zrovna tento jeden článok sa tam nezmestil, to je, to je, to je zvláštne. No ale ja sa chcem vrátiť k tomu vystúpeniu pána Krúpu. Pán Krúpa, ja ďakujem aj za váš vstup a ako tomu ja rozumiem, že, že naozaj je dôležitá táto debata v tom treťom čítaní a mali by sme v nej pokračovať. Hovorím to aj preto, že vidím, že sa naplnila sála, čo nikdy zatiaľ neveštilo nič dobré, takže pokiaľ to bude veštiť to, že kolegovia z koalície nám prídu vysvetliť dôvody pre tie zmeny vo vašich pozmeňovákoch alebo vy sa prihlásite do rozpravy a oni budú reagovať faktickými, tak je to super, lebo túto debatu potrebujeme mať, pretože v tom druhom čítaní tie pozmeňováky prišli na poslednú chvíľu, neboli prerokované na výboroch, boli prednesené v pléne, čiže toto je to miesto, kde o nich môžme diskutovať, toto je to miesto, pretože už vieme, že boli schválené, to znamená, že má zmysel sa nimi naozaj zaoberať, že toto je niečo, čo chcete v tom zákone mať, tak teda poďme o tom diskutovať. Tak budem veľmi rád, keď nám vysvetlíte všetky výhrady, ktoré v tejto v tejto rozprave zaznejú. Či už je to to znásilnenie, čo nám už tu kolega Glück vlastne vysvetlil, a je to povedzme že poľutovania hodné, ak mám použiť slušné slovo. Takže, takže som rád, že, že je tu plná sála a že teraz predpokladám, že koaliční poslanci tiež nám budú vysvetľovať, prečo za to zahlasovali a prečo je to dobré pre túto krajinu.
Brocka, Július, poslanec NR SR (2011-07-12):
Druhý návrh pána poslanca Kaníka je k § 63 ods. 1 písm. b).
Duchoň, Daniel, poslanec NR SR (2012-06-27):
Ďakujem za slovo. Vážený pán predsedajúci, vážený pán podpredseda vlády a minister financií, vážení kolegovia, dovoľte mi, aby som v súlade s § 73 ods. 1 zákona Národnej rady č. 350/1996 Z. z. o rokovacom poriadku vystúpil v prvom čítaní k vládnemu návrhu zákona o Európskom mechanizme pre stabilitu a o doplnení niektorých zákonov (tlač 85) ako spravodajca Výboru Národnej rady pre financie a rozpočet. Predmetný vládny návrh bol doručený poslancom Národnej rady s tým, že vláda požiadala prerokovať tento vládny návrh prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na rokovanie 3. schôdze Národnej rady. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu. Po rozprave odporučím, aby podľa § 73 ods. 3 písm. c) zákona o rokovacom poriadku Národnej rady Slovenskej republiky uvedený návrh zákona prerokovala Národná rada v druhom čítaní. V súlade s rozhodnutím predsedu Národnej rady Slovenskej republiky č. 71 z 1. júna 2012 a podľa § 71 zákona o rokovacom poriadku odporučím, aby návrh prerokovali výbory: Výbor Národnej rady pre financie a rozpočet, ústavnoprávny výbor, výbor pre európske záležitosti, zahraničný výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem.
Susko, Boris, poslanec NR SR (2022-02-25):
Ďakujem pekne za slovo. Áno, bol som možno trochu emotívnejší v tomto vystúpení, ako bývam, bývam zvyčajne, ale, vážení páni poslanci z koalície, ktorí ste mali faktické poznámky, áno, myslím to vážne. Myslím to úplne vážne. Snáď nechcete porovnávať to, že si niekto z vlastného facebookového profilu zmaže nejaký status, s tým, že tu ide štátna moc cenzurovať prístupy na internet, IP adresy, médiá elektronické a ďalšie. To snáď nemyslíte vážne, že toto chcete porovnávať. A chcel by som sa vyjadriť ešte k jednej veci, ktorú som zabudol vo svojom vystúpení povedať, a to je, že pán poslanec Dostál vo svojom vystúpení povedal, že táto právna úprava bude platná len do 30. 6., ale to je klamstvo, to nie je pravda. Tá právna úprava, ktorá tam je, tam zostane navždy, pokiaľ ju niekto nezmení. Do 30. 6. budú platné len tie rozhodnutia NBÚ, ale celá tá právna úprava, tak ako tam je aj so splnomocňovacím ustanovením, ktoré umožňuje NBÚ vydávať vyhlášku, kde sa určuje, čo všetko sa bude blokovať vrátane IP adries fyzických osôb, vrátane elektronických médií, vrátane prístupu na internet a tak ďalej, to všetko zostane v zákone platné a účinné. Takže nie je pravda, že tá právna úprava, tak ako je, tam bude do 30. 6. Tá tam bude navždy. Ďakujem.
Viskupič, Jozef, poslanec NR SR (2014-07-04):
Ja voľne doplním tú úvahu, ktorú rozprával predrečník pán kolega Brocka. Ono to má ešte, ešte iný rozmer. Súhlasím s tým konštruktom, že naozaj zabetónovanie 20-percentnej dépeháčky, resp. my už sme tu mali pred časom aj znovuobnovenie koncesionárskych poplatkov, dokonca sa rozvíja debata, že budú zvýšené až na 7 eur a podobne, má v sebe inú skrytú poetiku, a to je to, že zhruba 230, 250 mil. eur, štvrť miliardy eur vyberieme a potom teda rozdáme. Lenže tam je trik iný. Lebo rozdáme, znamená, rozdám ja Robert Fico a rozdám to preto, a niekoľkokrát to odznelo v rozprave, aby som za to získal nejaké body. Čiže betónujem dépeháčku zhruba v objeme balíčka sociálneho nie preto, aby som získal nejaké výhody v prvom pláne pre sociálne slabšie skupiny, pretože to ide celoplošne. Naozaj študent, ktorý má otca podnikateľa poslanca bude rovnako neplatiť za cestovné, a navyše pán premiér sa rozhodol, že toto je vec, za ktorú si kúpi popularitu. A kupovať popularitu za peniaze aj tých najchudobnejších, ktoré to percento z DPH budú musieť platiť, je podľa mňa absolútne falošná hra a radšej by sme mali znížiť dépeháčku o percento, kde energie a podobne, čo má v rukách štát, by išli dole. Navyše upozorňujem v tomto aj na rozbehnutý proces na zvýšenie koncesií, lebo celé sociálne balíčky, čiže kupovanie hlasov za peniaze ľudí, robí Robert Fico takto falošne. Ďakujem.
R. Bauer, poslanec: (2008-01-29):
Po druhé, hovorili ste, že hodnoty sú v Európe zhruba rovnaké. Že keď postavíte Španiela, Maďara, Slováka, takže tie hodnoty sú rovnaké. Ale pravdou je aj to, že legislatíva jednotlivých krajín už je rozdielna vo vzťahu v tom, ktoré majú dopad na hodnoty. Napríklad zoberme si rodinu a manželstvo. Keď porovnám vývoj legislatívy, aký je v Holandsku, Belgicku, v severných krajinách aj v Španielsku po príchode sociálnej vlády, tak legislatíva sa vyvíja tým spôsobom, že tá hodnota rodiny je úplne omnoho nižšia, ako bola predtým a ako  je, povedzme, ešte dneska na Slovensku alebo v Poľsku, alebo v Írsku. Čiže keď z tohto pohľadu si porovnáte, aký má legislatíva dopad na hodnotovú orientáciu, tak sú veľké rozdiely.
Šeliga, Juraj, podpredseda NR SR (2020-07-07):
Poprosím, vráťte čas pánovi Richterovi, aby mal celý čas.
Petrák, Ľubomír, poslanec NR SR (2017-06-13):
Ďakujem pekne za slovo. No tak tu ste si dali ako, pán kolega, trošku záležať na tom, aby ste rozobrali dôvodovú správu na návrh vlády na skrátené konanie, ale ak som vás veľmi pozorne počúval, tak v zásade vám nevadí, že sa jedná o tento návrh zákona v skrátenom konaní, lebo keby sa o ňom jednalo pred mesiacom, by vám to bolo jedno a považovali by ste to za dostatočne dlhú dobu, aby ste sa mohli vyjadriť. Ja ako spravodajca k tomuto návrhu zákona vám môžem povedať iba jedno jediné, budem sa snažiť, aby bol dostatočný čas na to, aby ste mohli predložiť svoje pripomienky. Všetko sú to veci, ktorými sa dostatočne dlho zaoberáte. Podľa vašich slov všetko sú to veci, ktoré máte pripravené v šuflíku a potrebujete ich iba predložiť. Dokonca sú to veci, ktoré ste priniesli na ministerstvo školstva a podľa vášho názoru neboli vypočuté. Čiže ja nevidím žiaden vecný dôvod, aby sme sa o týchto veciach sporili a myslím si, že vieme pristúpiť k dohode. Ak hovoríte o tom, že či existuje dostatočný časový priestor, alebo že čo by sa stalo, veď vy ste tí, ktorí hovoria o tom, že treba začleniť deti zo sociálne znevýhodneného prostredia do vzdelávacieho procesu, lebo toto je jediná otázka riešenia problémov, ktoré sa v týchto komunitách nachádzajú. Niektoré ustanovenia sa viažu na návrh štátneho rozpočtu a v prípade, že nebude prijatý tento vládny návrh zákona, tak nebudú môcť byť zahrnuté požiadavky ani do štátneho rozpočtu. Takže sa to odkladá. Sú to príspevky na čiastočnú úhradu vzdelávania detí v materských školách zo sociálne znevýhodneného prostredia, je to napríklad financovanie rozvojových projektov, je to napríklad zníženie počtu žiakov školy zo znevýhodneného prostredia, pri ktorom bude povinne v škole pôsobiť asistent učiteľa pre žiakov. Všetko veci, ktoré sú predovšetkým... (Prerušenie vystúpenia časomerom.)
P. Hrušovský, predseda NR SR: (2003-09-23):
Pristúpime k hlasovaniu o už uvedenom návrhu. Nech sa páči, aby ste z poverenia predkladateľov, pán poslanec Galbavý, zaujali miesto pre navrhovateľov. Pani poslankyňu Dolník prosím, aby zaujala miesto pre spravodajcu a zároveň predniesla Národnej rade návrhy na hlasovanie k uvedenému prerokúvanému návrhu zákona. Nech sa páči, pani poslankyňa Dolník, máte slovo. E. Dolník, poslankyňa: Ďakujem. Vážený pán predseda, v rozprave neodznel žiadny návrh, takže môžeme pristúpiť k jedinému pozmeňujúcemu návrhu, ktorý je v spoločnej správe. Ide o účinnosť zákona. Máte ho pred sebou. Prosím, dajte hlasovať o tomto návrhu.
Glváč, Martin, podpredseda NR SR (2018-06-21):
Ďakujem. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Juraja Kolesára a znie: Pán predseda vlády, keď Slovenská republika prevezme predsedníctvo vo V4 (1. 7. 2018) – čo bude prioritou vlády pri vedení V4? Nech sa páči.
Danko, Andrej, predseda NR SR (2016-05-25):
Ďakujem. Pani poslankyňa Erika Jurínyová... (Reakcie z pléna.) Jurinová. (Smiech v sále.) Ten Glváč je nákazlivý, prepáčte. Poprosím o pani, zapnite pani poslankyne Jurinovej Erike.
Danko, Andrej, predseda NR SR (2019-10-28):
Poprosím, pani ministerka, zaujmite miesto navrhovateľky. Panie poslankyne, páni poslanci, vystúpením pani ministerky sa podľa § 35 ods. 6 zákona o rokovacom poriadku otvorila rozprava znova. Pýtam sa, či sa niekto z poslancov hlási do rozpravy. Pani poslankyňa Kuciaňová, nech sa páči.
Shahzad, Silvia, poslankyňa NR SR (2019-04-02):
Ďakujem. Chcela by som poprosiť o opravu hlasovania č. 120. Chcela som hlasovať za.
Laššáková, Jana, podpredsedníčka NR SR (2015-01-28):
Pán poslanec Daniš, poprosím vás, naozaj je tu ruch. Nech sa páči, pani poslankyňa, pokračujte.
Kuffa, Štefan, poslanec NR SR (2013-01-31):
Ďakujem za slovo, vážená pani podpredsedníčka. No ja si myslím, že pán kolega Hrnčiar použil veľmi pekný príklad s tými rezňami pre bezdomovcov, lebo naozaj tie rezne za štyristo eur je predsa len menej ako za tisícdvesto. Ale na to som nechcel reagovať. Ale veľmi vážnu vec, ktorú tuná povedal, tak firmy, ktoré vyhrávajú, tak vyhrávajú na základe najnižšej ceny. Veľmi často sa to stáva pri verejnom obstarávaní, aj pri týchto tendroch. A naozaj sú firmy, ktoré to majú ako národný šport, nemajú svojich zamestnancov. Skutočne tak, ako to povedal, majú len tímy právnikov, ktoré potom vysudzujú tieto peniaze. Sú to firmy, ktoré sa zúčastňujú týchto verejných obstarávaní. A ony už s tým úmyslom ako hlavný dodávateľ zákazky, že svojich subdodávateľov nevyplatia. Veľmi často sa to stáva. Drobní remeselníci a živnostníci, ktorí robia veľakrát tieto subdodávky, sú na tieto zákazky veľmi ako odkázaní a častokrát sa stáva to, že ich to privádza do úplného, totálneho krachu. Elektronické obstarávanie, je vidieť, že má osobné skúsenosti pán primátor s tým. Myslím si, že aj zákon o verejnom obstarávaní mal by byť taký, ktorý by chránil práve aj týchto subdodávateľov pri týchto zákazkách, ktoré sa dávajú. Ďakujem.
B. Bugár, podpredseda NR SR: (2005-05-25):
(Hlasovanie.) Prítomných 136 poslancov, za návrh hlasovalo všetkých 136 poslancov. Návrhy sme schválili. Nech sa páči.
P. Paška, predseda NR SR: (2009-10-22):
(Hlasovanie.) 142 prítomných, 109 za, 19 proti, 14 sa zdržalo. Sme v treťom čítaní . Otváram rozpravu. Nemám prihlášku, vyhlasujem ju za skončenú a budeme hlasovať, pán spravodajca.
Blanár, Juraj, podpredseda NR SR (2021-11-03):
S faktickou pán poslanec Taraba.
Pellegrini, Peter, podpredseda NR SR (2020-04-28):
Pán poslanec Susko.
Danko, Andrej, predseda NR SR (2017-09-06):
Prosím, prezentujme sa a hlasujme. (Hlasovanie.) Prítomných 136 poslancov, za 105, proti 9, zdržalo sa 22. Konštatujem, že sme uvedený návrh schválili, a pristúpime... A prosím vás, pán spravodajca...
Bugár, Béla, podpredseda NR SR (2011-07-12):
Prezentujme sa a hlasujme o návrhu zákona ako o celku. S odporúčaním gestorského výboru? Schváliť. (Hlasovanie.) Prítomných 142 poslancov, za 78, proti 3, zdržalo sa 61 poslancov. Konštatujem, že návrh zákona sme schválili. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách (tlač 344). Spoločným spravodajcom je pán poslanec Matej. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov , tlač 344.)
Laurenčík, Milan, podpredseda NR SR (2021-03-17):
Pán poslanec Eduard Kočiš má faktickú poznámku.
Grendel, Gábor, podpredseda NR SR (2021-12-02):
Prezentujme sa a hlasujme. (Hlasovanie.) Prítomných 143 poslancov, za 107, proti 13, zdržalo sa 23, hlasovali všetci prítomní. Konštatujem, že sme tento návrh schválili. Teraz by sme mali hlasovať o vládnom návrhu zákona, ktorým sa mení a dopĺňa zákon o strelných zbraniach a strelive, s ohľadom na podaný pozmeňujúci návrh, ktorý si ešte žiada podrobnejšie preštudovať parlamentná legislatíva, dávam návrh, aby sme o tomto zákone hlasovali až o sedemnástej hodine. Je všeobecný súhlas? (Súhlasná reakcia pléna.) Áno, ďakujem pekne. Takže o tomto zákone až o sedemnástej. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 215/2021 o podpore v čase skrátenej práce, tlač 804. Dávam slovo predsedovi výboru pre sociálne veci, pánovi poslancovi Vladimírovi Ledeckému, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 215/2021 Z. z. o podpore v čase skrátenej práce a o zmene a doplnení niektorých zákonov a ktorým sa mení zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 804.)
Žiga, Peter, podpredseda NR SR (2024-05-15):
Ďakujem pekne, pani ministerka. (Ruch v sále.) Pán poslanec Matovič, zaujmite svoje miesto v sále. Budeme pokračovať v rokovaní (ruch v sále), pán poslanec Matovič, upozorňujem vás na dodržiavanie rokovacieho poriadku, zaujmite miesto v sále, ktoré máte určené ako poslanec. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Romanovi Michelkovi. Nech sa páči, pán spravodajca.
Glváč, Martin, podpredseda NR SR (2016-04-21):
Ďakujem veľmi pekne, pani poslankyňa. S faktickými poznámkami sa prihlásili dvaja poslanci, uzatváram možnosť prihlásiť sa. Prvý pán poslanec Milan Mazurek.
Viskupič, Jozef, poslanec NR SR (2013-09-10):
Ďakujem. Ja som hovoril o kontrole okrskov pri mechanizme, že zákon na to pamätá, ale v tom duchu, že je to tak zložitý mechanizmus, že ak sa vyskytnú niektoré pochybenia, tak tá oprava sa veľmi ťažko zabezpečuje. Ja som spomínal číslo 35, čo je v miere štatistickej chyby pri 6 tisíc okrskoch. Napriek tomu sme si dali tú prácu, napriek tomu tá náprava je veľmi ťažká. Ale zmyslom toho bolo, že napriek tomu, že teraz máme takto nastavené pravidlá, a to znamená, že volebný proces môžu kontrolovať všetky politické subjekty, ktoré prejavia ochotu a majú rovnaké podmienky pri odmeňovaní, prečo ideme opačným smerom a zabezpečujeme odmenu, alebo robíme dve kategórie tých kontrolórov alebo okrskárov, alebo ako ich nazveme? To bol celý point. Čo sa týka diskusie, hovorím, nie je diskusia ako diskusia. Lebo ak má byť výsledkom, čiže nebudeme hovoriť iba o proces, procese, že diskutujeme a toto stačí, ak má byť výsledkom nejaká, nejaký kompromis, tak ja ho, napríklad tie body ohľadom kontroly, ohľadom práva odsúdených a podobne, nevidím a nemyslím si, že polročné obdobie naozajstnej diskusie, ktorá ku kompromisu povedie, by bolo na škodu veci. Ďakujem.
Blanár, Juraj, podpredseda NR SR (2022-06-22):
Na vaše vystúpenie jedna faktická poznámka. Pán poslanec Tomáš Taraba, nech sa páči.
Fecko, Martin, poslanec NR SR (2021-11-24):
Ďakujem pekne. Páni kolegovia, ďakujem za vašu, vaše faktické pripomienky, takže začnem od pána Karahutu. Jasné, super, keby tam bol aj Slovenský pozemkový fond, aj naši, jednička s hviezdičkou, plnohodnotne to budeme podporovať. Áno, tak ako sme si sľúbili pred voľbami, že všetci opoziční tieňoví ministri budú vytvárať programové vyhlásenie vlády, tak som dodržal slovo, keď, sľub, keď my sme to vyhrali, a všetci sme tam pozvali, boli tam aj PS-ko, aj kádehákov, aby prišli, aby sme to urobili. Áno, takže ďakujem za tú spoluprácu, pretože vieš, ako sa to rodilo, ťažko, ale je to tu a myslím si, že keď ho splníme, dáme nádej pre našich poľnohospodárov do budúcna, aby fungovali tak, jak sa patrí. A slušne na európsku krajinu. Čo sa týka pána kolegu Kuffu Filipa, áno, prečo pokuty, no ja pokuty hovorím preto takto, že, žiaľ, vyzerá, že slovenský človek, teraz hovorím o našom občanovi, pokiaľ mu nesiahnete na vrecko, v mnohých prípadoch jeho napomínanie – nič sa neudeje. To som už zistil na mnohých prípadoch, proste že až keď sa ho dotkne, jeho vrecka, že mu tam dáte nejakú pokutu, vtedy začne uvažovať, že má aj nejaké povinnosti. A berem to z môjho pracoviska na pozemkovom odbore, kde som prakticky tieto veci riešil, a okamžite to bolo aj, by som povedal, v poriadku, že sa stará o svoj majetok. Áno, register nájomných zmlúv, tam register, to bude ďalšia partia, ktorá príde, teraz som hovoril o tom proste, že Slovenský pozemkový fond bude musieť dať tie všetky zmluvy, ktoré má aktuálne, hej, register nájomných zmlúv, to bude ďalšia kategória, ktorá k tomu príde, teraz začíname tým Slovenským pozemkovým fondom, následne budú aj tie ďalšie cez registre aj tie ďalšie právnické osoby, ktoré gazdujú, takže áno. Je to tak, že sú tam, a keď hovoríte, že viacerí v katastri a prístup k pozemkom, no tak vám poviem, že 238 vyhláška hovorí o... ako môže nakladať, prenajímať, predávať, zamieňať Slovenský pozemkový fond. My sme dali návrh novely, ktorá už je u pána Vlčana, to tam bude, my sme dávali takto, že v prípade, že dobehne lehota alebo protiprávne konal tak, že 50 % tej výmery sa už k tomu pôvodnému nedá, že budú môcť dostať mladí a ďalší, a to by malo byť... (Prerušenie vystúpenia časomerom.)
V. Veteška, podpredseda NR SR: (2004-03-03):
Otváram rozpravu. Písomné prihlášky som nedostal žiadne. Otváram možnosť podania ústnych prihlášok do rozpravy k predkladanému návrhu zákona. Konštatujem, že nikto z poslancov sa nehlási do rozpravy, predpokladám, že ani navrhovateľ, ani spravodajca nechcú vystúpiť. Ukončujem rozpravu o tomto návrhu zákona a prerušujem zároveň aj rokovanie o tomto návrhu zákona. Pokračovať budeme hlasovaním.
Paška, Pavol, predseda NR SR (2014-04-01):
Prepáčte, pán poslanec. (Zaznievanie gongu.) Dámy a páni! Nech sa páči.
Figeľ, Ján, podpredseda NR SR (2014-05-30):
Nech sa páči, Miroslav Kadúc.
Pčolinský, Peter, podpredseda NR SR (2023-03-15):
Pán spravodajca, nech sa páči.
Blanár, Juraj, podpredseda NR SR (2021-11-04):
Pán poslanec Pročko, môžete reagovať na faktické poznámky.
Laššáková, Jana, podpredsedníčka NR SR (2013-02-14):
Na vystúpenie pána poslanca nie sú faktické poznámky. Pán poslanec Viskupič, nech sa páči, máte slovo.
P. Hrušovský, predseda NR SR: (2003-12-16):
(Hlasovanie.) 126 prítomných, 125 za návrh, 1 proti. Návrh sme schválili. Prosím ďalší návrh. Ľ. Navrátilová, poslankyňa: Druhý pozmeňujúci návrh pani Bauerovej sa týka predĺženia doby na prechod z jednej poisťovne do druhej poisťovne na dobu 12 mesiacov.
Ďuriš Nicholsonová, Lucia, podpredsedníčka NR SR (2018-10-23):
V rozprave teraz vystúpi pán poslanec Zsolt Simon, nech sa páči. Pán minister, vy máte nárok vystúpiť kedykoľvek, ak ma požiadate, kedykoľvek vy budete stáť za tým rečníckym pultom, ale prosím vás, nevykrikujte, ja chápem, že je to pre vás ťažké, ale máte naozaj na to nárok, normálne distingvovane o tom diskutovať. Ďakujem.
Grendel, Gábor, podpredseda NR SR (2022-03-15):
Dve faktické poznámky na vaše vystúpenie. Pán poslanec, ako prvý, pán poslanec Ján Richter.
Jurinová, Erika, podpredsedníčka NR SR (2015-06-26):
Ďakujem veľmi pekne. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa. Dávam slovo jedinému prihlásenému rečníkovi pánovi poslancovi Viskupičovi.
Bugár, Béla, podpredseda NR SR (2010-09-08):
Prosím vás, páni kolegovia.
Danko, Andrej, predseda NR SR (2016-09-09):
Pán poslanec Dušan Jarjabek.
Horváthová, Eva, poslankyňa NR SR (2014-10-21):
Ďakujem za slovo. Pán poslanec Poliačik, dotkol si sa dvoch vecí, na ktoré chcem reagovať. Aj keď možno v tej filozofii sa úplne nezhodneme, ale pokúsim sa vysvetliť svoj postoj v rozprave, možno nájdeme nejaké spoločné riešenie, ale dotkol si sa stravovania v školských jedálňach a vo výdajových školských jedálňach. Áno, z toho mediálneho priestoru, ktorý teraz vznikol okolo týchto potravín v bufetoch aj v školách, som našla aj postoj ministerstva školstva, ktoré má snahu zmeniť aj školské stravovanie, aj niektoré typy jedla, ktoré sa budú podávať v školách. A takisto avizovalo, že sa chce zaoberať aj stravou v bufetoch. Čiže toto sa bude zrejme komplexne riešiť. Dúfam teda, že sa bude, pretože niektoré tie odporúčania sú zastarané. Aj na mňa sa obracia veľa ľudí, ktorí sa výživou zaoberajú, a je fakt, že strava v školách síce spĺňa určité požiadavky, ktoré máme vo vyhláškach stanovené, ale nie je optimálne. Deti nemajú možnosť si vybrať z viacerých druhov jedál. Samozrejme je tam nejaké finančné obmedzenie, iste, ale sú aj nové výživové odporúčania, nové trendy, ktoré sa dajú istým spôsobom prispôsobiť deťom a dať im do škôl zaujímavejšiu a výživovo možno hodnotnejšiu stravu. Čiže toto sa riešiť bude, to máš úplne pravdu. A čo sa týka toho, čo si spomenul, čo pani podpredsedníčka parlamentu zakazuje, tak máš úplnú pravdu, že alkohol, tabak je zakázaný už inde, a to, čo ostatné zakazuje, je veľmi, veľmi vágne zadefinované, až tak, že skutočne bufetári nebudú vedieť, ako majú tento zákon realizovať v praxi. Nebudú si vedieť zistiť obsah mnohých potravín. A viac poviem o tom potom vo svojej rozprave.
Pellegrini, Peter, predseda NR SR (2015-11-24):
Ďakujem pekne. Ďalším písomne prihláseným do rozpravy je pán poslanec Hlina. Po jeho vystúpení dám možnosť prihlásiť sa do rozpravy ústne.
Jurinová, Erika, podpredsedníčka NR SR (2013-09-04):
Ďakujem pekne, pani poslankyňa. Na vaše vystúpenie sú tri faktické poznámky, uzatváram možnosť prihlásiť sa. Nech sa páči, pán poslanec Kaník.
P. Hrušovský, podpredseda NR SR: (2002-05-21):
(Hlasovanie.) 107 prítomných, 106 za, 1 nehlasoval. Návrh sme schválili. Teraz poprosím pána poslanca Hoffmanna, aby ako poverený člen výboru uvádzal hlasovania o návrhu zákona, ktorým sa mení a dopĺňa zákon o vojenskej službe v znení neskorších predpisov . Pán poslanec Hoffmann. A. Hoffmann, poslanec: Vážený pán predsedajúci, odporúčam v súlade s § 73 rokovacieho poriadku prijať uznesenie, aby Národná rada prijala návrh, že prerokuje návrh v druhom čítaní.
M. Gibalová, poslankyňa: (2007-02-06):
Táto novela má jasné legislatívne mantinely s vylúčením akejkoľvek špekulácie a zneužívania zo strany prijímateľov tejto dovolenky. Keďže však rodinná politika a jej rozvoj v intenciách spravodlivých riešení je veľmi vážnym portfóliom štátu, možno by bolo dobré počítať s objektívnejším modelom financovania otcovskej dovolenky s akcentom preniesť ťažisko financovania na štát, ktorý by mal mať najväčší záujem na dobrom demografickom vývoji a pomoci rodine, a preto sme otvorení počúvať všetky výhrady a návrhy na vylepšenie tejto novely. Ďakujem.
Grendel, Gábor, podpredseda NR SR (2021-11-03):
V rozprave teraz vystúpi pán poslanec Filip Kuffa, pripraví sa pán poslanec Suja a potom ešte bude možnosť prihlásiť sa ústne do rozpravy.
M. Hort, podpredseda NR SR: (2007-09-13):
Pýtam sa navrhovateľa, či sa chce vyjadriť k rozprave. Nech sa páči, pán poslanec, máte slovo.
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 146, za 133, zdržalo sa 13 poslancov. Návrh bol schválený. Prosím teraz pani poslankyňu Smolíkovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou (tlač 1592). (Hlasovanie o vládnom návrhu zákona, ktorým sa mení a dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov a ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení zákona č. 440/2015 Z. z. , tlač 1592.)
Glváč, Martin, podpredseda NR SR (2018-10-22):
Ďakujem. Otváram všeobecnú rozpravu. Do rozpravy som dostal jednu písomnú prihlášku od pani poslankyni Zuzany Zimenovej. Nech sa páči, pani poslankyňa.
Laššáková, Jana, podpredsedníčka NR SR (2012-09-27):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán poslanec.
Hrnčiar, Andrej, podpredseda NR SR (2018-06-20):
Pán poslanec Fecko.
Blanár, Juraj, podpredseda NR SR (2021-06-29):
Posledný v rozprave vystúpi pán poslanec Miroslav Urban. Nech sa páči, pán poslanec.
Hrnčiar, Andrej, podpredseda NR SR (2017-06-21):
Pán poslanec Dostál.
Matovič, Igor, poslanec NR SR (2017-04-05):
Dovoľte mi reagovať len na otázku na fašistu Mazureka. Kurací alebo teľací? (Smiech v sále.)
Ďuriš Nicholsonová, Lucia, podpredsedníčka NR SR (2019-02-12):
V rozprave teraz vystúpi pán poslanec Heger.
Danko, Andrej, podpredseda NR SR (2023-12-15):
Pán poslanec Krúpa.
Podmanický, Ján, poslanec NR SR (2013-10-29):
Pán predseda, ja chcem poprosiť o to, aby sme o vládnom návrhu zákona o pomoci v hmotnej núdzi, tlač 648, hlasovali o 17.00 hodine.
Bugár, Béla, podpredseda NR SR (2011-09-13):
Dávam slovo predsedovi výboru pre financie a rozpočet poslancovi Jozefovi Kollárovi, aby informoval Národnú radu o výsledku prerokovania tohto návrhu vo výboroch. Nech sa páči.
A. Belousovová, podpredsedníčka NR SR: (2007-12-05):
A slovo má pán poslanec Slafkovský, nech sa páči.
Jarjabek, Dušan, poslanec NR SR (2020-12-02):
Ďakujem pekne za faktické poznámky. No, dámy a páni, sme na jednej lodi bez ohľadu na to, či sme z koalície, alebo z opozície, sme na jednej lodi a čo sa týka kultúry, stále sme na jednej lodi a vždy sme boli. Len ja opäť chcem pripomenúť, samozrejme, ministerka musí vedieť, či bude investovať do živej alebo do neživej kultúry. To je jednoducho jasné. Ja na rozdiel od Moniky si myslím, že v tejto chvíli treba zachraňovať živú kultúru a že tá neživá kultúra nám ešte nejaký čas počká. Keď tie hrady, zámky nespadli doteraz, tak ešte tento rok nespadnú, ale sa nám môže stať, že tá živá kultúra nám prestane fungovať, preto lebo jednoducho nám odídu ľudia, napríklad pracovať do Tesca alebo do Lidlu, alebo niekde inde. Už odchádzajú. Ja viem, ako je to v národnom divadle, veľmi dobre, s obslužným personálom. A chcel by som len upozorniť na jednu vec, že za, skutočne za 12 rokov nezahynula, nespadla, neznehodnotila sa jedna jediná kultúrna inštitúcia, ktoré pracovali lepšie alebo horšie, ale pracovali, existujú, majú istý potenciál na svoju existenciu ďalej. Zrušením fondov sa dostávame do prvej, na prvú križovatku, čo sa stane so všetkými činnosťami, ktoré tieto fondy robili. Uvidíme, sľubujete nový fond, ktorý by všetko toto mal zastrešiť, uvidíme. Je tu naozaj z hľadiska tohto rozpočtu a z perspektivity finančných prostriedkov, ktoré sú tu, je to skutočne v tejto chvíli na vážkach, je to absolútne ohrozenie erbových inštitúcií. Erbových inštitúcií a povieme si to, ak teda vydržíme, o ďalší rok, čo sa všetko stalo v rámci tej kultúry a potom už sa nebudete môcť vyhovárať, lebo SMER. Teraz je to vaša zodpovednosť a vy musíte tlačiť na ministerku kultúry a na ministra financií. V dobrom to hovorím.
Blaha, Ľuboš, podpredseda NR SR (2024-01-24):
Na vaše vystúpenie, pán poslanec, evidujem šesť faktických poznámok. Ako prvý sa s faktickou poznámkou prihlásil pán poslanec Branislav Vančo.
Laššáková, Jana, podpredsedníčka NR SR (2014-03-25):
Nech sa páči, pán Viskupič, máte slovo. Vidím, že už je pripravený za rečníckym pultom, takže nech sa páči.
Lukáč, Jozef, poslanec NR SR (2017-02-08):
Chcem oceniť vystúpenie pani kolegyne Verešovej. Ľudsky, odborne a vecne je pani Šípošová najlepší kandidát. Bohužiaľ, dozvie sa o tom len veľmi málo poslancov, kolegov poslancov, keďže rovnako ako pri predkladaní správ súčasnou pani ombudsmankou Dubovcovou, aj pri tejto rozprave je plénum zaplnené veľmi skromne. Vyzerá to, že voľba bude len formálna a politicky vopred dohodnutá. Ďakujem.
M. Hort, podpredseda NR SR: (2007-10-18):
Teraz bude nasledovať hlasovanie. Žiadam všetkých poslancov, ktorí sa nachádzajú v priestoroch v okolí pléna, aby sa dostavili na hlasovanie. Vyhlasujem 3-minútovú prestávku. (Prestávka.) (Po prestávke.)
M. Číž, podpredseda NR SR: (2008-10-30):
Ako ďalšiu otázku overovatelia vyžrebovali otázku pani Kláry Sárközy, ktorú položila ministrovi dopravy, pôšt a telekomunikácií Slovenskej republiky Ľubomírovi Vážnemu: „Vážený pán minister, v septembri ste sa stretli s predstaviteľmi Bratislavského samosprávneho kraja. Témou vašich rozhovorov bolo okrem iného aj obchvat okolo Bratislavy. Mohli by ste nás informovať o výsledku tohto rokovania?“ Prosím o odpoveď, pán minister, a prosím aj oznámiť ukončenie odpovede. Máte slovo.